Man red brak toe leiband in hysbak vashaak | Maroela Media
ŉ Man ontvang lof van oral oor toe hy ŉ hond gered het nadat sy leiband in ŉ hysbak vasgehaak het.
Johnny Mathis, van Texas in die VSA, het die video op sy Twitter-blad gedeel. Dit wys hoe hy vinnig reageer toe hy besef die eienaar van die hond is reeds in die hysbak (agter toe deure), maar die hond is nog aan sy leiband vas.
Die video is reeds byna 19 miljoen keer op Twitter gekyk.
Die 27-jarige Mathis het Maandagaand van die werk af teruggekom by die huis toe die voorval plaasgevind het, berig NBC News. Hy het by die hysbak uitgestap toe ŉ vrou, met haar Pomeranian aan ŉ leiband, by die hysbak ingestap het.
Beeldmateriaal van die gebou se kringtelevisiekameras wys hoe die hysbak se deure toemaak – die Pomeranian nog buite die hysbak.
“Ek het gelukkig omgedraai net toe die deur toemaak,” het Mathis verduidelik. “Ek het eers probeer om die leiband te breek. Ek het my hele gewig daarop gesit, maar dit wou nie breek nie.” Hy kon binne 20 sekondes die leiband van die hond losmaak en het die brak van ŉ gewisse dood gered.
Mathis het intussen gesê die hond se eienaar het al huilende teruggekeer. “Sy het begin gil net toe die deur toegemaak het, en sy het vreeslik gehuil toe sy teruggekeer het. Sy het die ergste verwag.”
Hy voeg by dit kon ŉ slegte einde gehad het, maar hy is dankbaar hy kon help. “Ek is regtig bly dit het só geëindig. Al hierdie aandag was nie my bedoeling nie, maar ek hoop dit skep bewusmaking vir soortgelyke omstandighede. Dit kan met enigiemand gebeur.”
Y’all I’m shaking!!! I just saved a dog on a leash that didn’t make it onto the elevator with the owner before the door closed! I just happened to turn around as the door closed and it started to lift off the ground I got the leash off in time????????
Welgedaan….party mense dink op hul voete!
Goeie griet…….ek het saamgeskreeu soos hy die leiband probeer losmaak!!!! Die vrou sal verseker meer versigtiger optree teenoor haar viervoet vriendjie wanneer sy in ‘n hyser ingaan of uitgaan!
Gee daardie man n Bell’s. Maar….. Wie gebruik so n laaaang leiband?
Nou hoekom word die arme HOND ‘n BRAK genoem?
Moes die eienaar nie eerder ‘n idioot genoem word nie?
OOOOO genade dit vreeslik…..dankie tog!
Maroela, brak is darem ‘n lelike woord vir iemand se troetel dier!
Ek stem heeltemal saam oor die “brak” opinie, wat n aaklige woord!!
Dis nie n mens nie maar n brak! Klaar!!!!!
Shston Small · 1 maand gelede
Persoonlik kan ek my nie indink dat sy die eienaar is nie. Waarskynlik ‘n “dogsitter”. Geen liefde vir die troeteldier nie. Argelose houding.
Moet seker ‘n verskriklike geraas wees in die woonstelle as daar brakke toegelaat word. No, thanks.
Christa. · 1 maand gelede
Sy was agterlosig. Sy Moes Mos seker gemaak het dat haar kind veilig by haar is as Sy op gevaarlike plekke beweeg. As dit haar die kind was sou Sy dieselfde op getree het?